פטריק ג'פרי

פטריק ס. ג'פרי (באנגלית: Patrick S. Jeffrey, נולד ב-25 ביוני 1965) הוא קופץ למים אמריקאי בעבר. בעל שתי מדליות ארד מהמשחקים הפאן-אמריקאיים ו-5 פעמים אלוף ארצות הברית, מפלטפורמה קשיחה מ-10 מטר.

הוא אחד מהספורטאים הבודדים שהיו הומואים מוצהרים במשחקים האולימפיים.

ביוגרפיה 
ג'פרי בוגר אוניברסיטת המדינה של אוהיו.

בשנת 1988 הפך ג'פרי לקופץ המים היחידי שזכה בתארים ב-NCAA בכל שלוש הקפיצות למים האפשריות (1 מטר, 3 מטר ופלטפורמה קשיחה מ-10 מטר)

באולימפיאדת סיאול (1988) סיים ג'פרי במקום 12 בקפיצה למים מפלטפורמה קשיחה מ-10 מטר בתוצאה של 483.54 נקודות. בשלב המוקדמות הוא קבע תוצאה של 553.89 נקודות ועלה מהמקום השישי. 

במשחקים הפאן-אמריקאיים שנערכו בהוואנה, קובה בשנת 1991 זכה ג'פרי במדליית ארד בקפיצה למים מפלטפורמה קשיחה מ-10 מטר.

במשחקים הפאן-אמריקאיים שנערכו במאר דל פלאטה, ארגנטינה בשנת 1991 זכה ג'פרי במדליית ארד בקפיצה למים מפלטפורמה קשיחה מ-10 מטר.

באולימפיאדת אטלנטה (1996) סיים ג'פרי במקום 9 בקפיצה למים מפלטפורמה קשיחה מ-10 מטר בתוצאה של 560.22 נקודות. בשלב המוקדמות הוא קבע תוצאה של 406.74 נקודות ועלה מהמקום החמישי.

קריירה כמאמן קפיצות למים
משנת 1999 מאמן ג'פרי קפיצות למים באוניברסיטת המדינה של פלורידה ובשנת 2014 החל לאמן כמאמן ראשי בקפיצה למים באוניברסיטת סטנפורד. נוסף לעבודתו הקבועה במכללות, הוא שימש בתפקיד מאמן ראשי בקפיצות למים של נבחרת ארצות הברית לאוניברסיאדה (קאזאן 2013) וחבר צוות המאמנים לאליפויות העולם (פוקואוקה 2001 ורומא 2009) ולאולימפיאדת סידני (2000).

קישורים חיצוניים 

 פטריק ג'פרי, באתר Gay Swimmers 
 FSU’s Patrick Jeffrey Hired as Head Diving Coach at Stanford, באתר .Swimming World Magazine

הערות שוליים 

קופצים למים להט"בים
ספורטאים להט"בים אמריקאים
קופצים למים אולימפיים אמריקאים
קופצים למים באולימפיאדת סיאול (1988)
קופצים למים באולימפיאדת אטלנטה (1996)
אמריקאים שנולדו ב-1965